Document ID: 32009R1118

KOMISIJAS REGULA (EK) Nr. 1118/2009
(2009. gada 20. novembris),
ar kuru groza Regulu (EK) Nr. 318/2007, ar ko nosaka dzīvnieku veselības nosacījumus dažu putnu ievešanai Kopienā un attiecīgos karantīnas nosacījumus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 10. panta 4. punkta pirmo daļu,
tā kā:
(1)
Komisijas Regulā (EK) Nr. 318/2007 (2) ir paredzēti dzīvnieku veselības nosacījumi dažu putnu, izņemot mājputnus, importam Kopienā un karantīnas nosacījumi, ko šādiem putniem piemēro pēc importa.
(2)
Regulas (EK) Nr. 318/2007 6. pantā ir noteikts, ka dalībvalstīm ir jānosūta Komisijai un citām dalībvalstīm saraksts ar to teritorijā esošo apstiprināto karantīnas punktu un centru apstiprinājuma numuriem. Minētās regulas V pielikumā ir iekļauts apstiprināto karantīnas punktu un centru saraksts.
(3)
Austrija ir pārskatījusi apstiprināto karantīnas punktu un centru sarakstu un iesniegusi Komisijai atjauninātu šo karantīnas punktu un centru sarakstu. Tāpēc Regulas (EK) Nr. 318/2007 V pielikumā attiecīgi jāgroza apstiprināto karantīnas punktu un centru saraksts.
(4)
Tāpēc attiecīgi jāgroza Regula (EK) Nr. 318/2007.
(5)
Šajā regulā noteiktie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 318/2007 V pielikumā dzēš šādu ierakstu par Austriju:
“AT
AUSTRIJA
AT-3-HO-Q-1”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. novembrī

Labels: 5
20
3
6
18